
 Nr. 44/11017/12.03.2026


R E F E R A T   D E   A P R O B A R E
pentru modificarea Hotărârii Consiliului Local nr. 244/29.12.2025 privind aprobarea proiectului „Creșterea eficienței energetice și gestionarea inteligentă a energiei în cadrul Liceului Teoretic Avram Iancu Brad – sală de sport și săli de clasă”
 și a cheltuielilor aferente investiției



Municipiul Brad a depus o solicitare pentru obținerea unei finanțări nerambursabile pentru proiectul „Creșterea eficienței energetice și gestionarea inteligentă a energiei în cadrul Liceului Teoretic Avram Iancu Brad – sală de sport și săli de clasă”, SMIS 339538, în cadrul apelului de proiecte PRV/578/PRV_P3/OP2/RSO2.1/PRV_A23 - PRV/3.1C/2 Eficiență Energetică Clădiri publice. 
După derularea perioadei de evaluare administrativă și tehnico-financiară, proiectul depus a fost declarat ACCEPTAT la finanțare prin Adresa ADR Vest nr. 2025NOF020246/28.11.2025. 
Astfel, prin Hotărârea Consiliului Local nr. 44/2025 a fost aprobat proiectul „Creșterea eficienței energetice și gestionarea inteligentă a energiei în cadrul Liceului Teoretic Avram Iancu Brad – sală de sport și săli de clasă” și cheltuielile aferente investiției.
Prin adresa nr. 2026NOF004057/06.03.2026 a ADR VEST (autoritatea de management pentru programul Regional Vest 2021-2027) – scrisoare de clarificări în cadrul etapei de contractare, s-a solicitat actualizarea Hotărârii Consiliului Local nr. 244/2025 în ceea ce privește valoarea totală a proiectului care este în cuantum de 3.924.903,06 lei, (cu T.V.A.). 
Precizez că valoarea totală a proiectului este formată din valoarea totală eligibilă în cuantum de 2.601.130,31 lei și din valoarea totală neeligibilă în cuantum de 1.323.772,75 lei (din care suma de  52.022,61 lei, respectiv 2% din valoarea totală eligibilă a proiectului, reprezintă cofinanțarea proiectului).
În conformitate cu prevederile art. 44 alin. (1) și alin. (4) din Legea nr. 273/2006 privind finanţele publice locale, cu modificările și completările ulterioare, ”(1) Documentaţiile tehnico-economice ale obiectivelor de investiţii noi, a căror finanţare se asigura integral sau în completare din bugetele locale, precum şi ale celor finanţate din împrumuturi interne şi externe, contractate direct sau garantate de autorităţile administraţiei publice locale, se aprobă de către autorităţile deliberative”.
”(4) Ordonatorii principali de credite, pe propria răspundere, actualizează şi aprobă valoarea fiecărui obiectiv de investiţii nou sau în continuare, indiferent de sursele de finanţare ori de competenta de aprobare a acestora, în funcţie de evoluţia indicilor de preturi. Aceasta operaţiune este supusă controlului financiar preventiv propriu”.
	În contextul celor de mai sus, am inițiat prezentul proiect de hotărâre prin care am propus modificarea Hotărârii Consiliului Local nr. 44/2025 privind aprobarea proiectului „Creșterea eficienței energetice și gestionarea inteligentă a energiei în cadrul Liceului Teoretic Avram Iancu Brad – sală de sport și săli de clasă” și a cheltuielilor aferente investiției și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) și alin. (4) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legii nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art.129 alin. (1), alin. (2) lit. b) și alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

